POLITINIO IR SAUGUMO KOMITETO SPRENDIMAS EUBAM Rafah/1/2008
2008 m. lapkričio 11 d.
dėl Europos Sąjungos pasienio pagalbos misijos Rafos perėjimo punktui (EUBAM RAFAH) vadovo paskyrimo
(2008/863/BUSP)
POLITINIS IR SAUGUMO KOMITETAS,
atsižvelgdamas į Europos Sąjungos sutartį, ypač į jos 25 straipsnio trečią pastraipą,
atsižvelgdamas į 2005 m. gruodžio 12 d. Bendruosius veiksmus 2005/889/BUSP dėl Europos Sąjungos pasienio pagalbos misijos Rafah perėjimo punktui (EUBAM Rafah) įsteigimo (1), ypač į jų 10 straipsnio 2 dalį,
kadangi:
(1)
Pagal Bendrųjų veiksmų 2005/889/BUSP 10 straipsnio 2 dalį Politinis ir saugumo komitetas (PSK) yra įgaliotas pagal Sutarties 25 straipsnį priimti atitinkamus sprendimus EUBAM Rafah misijos politinės kontrolės ir strateginio vadovavimo jai tikslais ir visų pirma paskirti misijos vadovą.
(2)
Generalinis sekretorius-vyriausiasis įgaliotinis pasiūlė skirti Alain FAUGERAS EUBAM Rafah misijos vadovu,
NUSPRENDĖ:
1 straipsnis
Alain FAUGERAS skiriamas Europos Sąjungos pasienio pagalbos misijos Rafos perėjimo punktui (EUBAM Rafah) vadovu.
2 straipsnis
Šis sprendimas įsigalioja jo priėmimo dieną.
Jis taikomas nuo 2008 m. lapkričio 25 d. iki 2009 m. lapkričio 24 d.
Priimta Briuselyje, 2008 m. lapkričio 11 d.